|  |
| --- |
| Modtager(e): KommuneMED |

Notat til KommuneMED om e-cigaretter

CLP har modtaget en henvendelse fra Det administrative fællesskab, Sundheds- og Socialforvaltningen omkring brugen af e-cigaretter.

Der har været en række drøftelser i hhv. området for Voksne med særlige behov samt Sundheds og Aktivitetsafdelingen omkring fortolkningen af rygepolitikken i f.t. brugen af e-cigaretter.

CLP har på baggrund af henvendelsen sendt følgende svar: "CLP er af den opfattelse, at e-cigaretter er omfattet af rygepolitikken. Et af rygepolitikkens formål er, at vi ønsker at ”sende et positivt signal til vores borgere, herunder børn og unge i kommunen, gennem det at virke som gode rollemodeller ved at udvise hensynsfuldhed i forbindelse med rygning og ved at pege på rygningens skadelige virkninger”.

Det kan være vanskeligt for borgere, herunder børn og unge, at gennemskue om det er en e-cigaret man står med eller om det er en almindelig cigaret. Nogle af e-cigaretterne er oven i købet lavet både med lys der ser ud som en tændt cigaret og med damp der ligner røg. Formålet med at fremstå som rollemodeller vil derfor blive nedtonet, hvilket ikke er ønskeligt.

Ud fra det sundhedsmæssige perspektiv er det korrekt, at WHO og Sundhedsstyrelsen anbefaler at e-cigaretter bliver omfattet af rygeregler om røgfrie miljøer. Sundhedsstyrelsen skriver, at vi kender ikke de skadelige virkninger, der er i forbindelse med brugen af e-cigaretter og Sundhedsstyrelsen vurderer, at e-cigaretter vil være at kategorisere som et lægemiddel, sammen med andre nikotinholdige præparater. Albertslund Kommune vælger at følge Sundhedsstyrelsens anbefalinger."